Írásos beszámoló Mórágy Német Nemzetiségi Önkormányzatának 2018. évi költségvetésének megvalósulásáról.
Tisztelt Faluvezetőség, érdeklődő Lakosság és Vendégeink!
Köszöntök mindenkit a Német Nemzetiségi Önkormányzat nevében.
Beszámolómmal szeretném tájékoztatni Önöket a Mórágyi Német Nemzetiségi Önkormányzat 2018. évi tevékenységéről

Mórágy Német Nemzetiségi Önkormányzata a 2018-as évben a következő bevételekkel rendelkezett:

A német nemzetiségi önkormányzat állami támogatása



782.000 Ft

A kiegészítő feladatalapú támogatás






2.146.962 Ft
(amelyet két ütemben, áprilisban és augusztusban kaptunk meg)
Az elmúlt évi pénzmaradványunk






484.970 Ft
Összesen:









3.413.934Ft
Mindösszesen 3.413.932 Ft-ból gazdálkodtunk.

A 2018-as esztendőben az előző éviekhez képest jobb anyagi kondíciókkal rendelkeztünk, mint az előző években. Köszönhető ez annak, hogy az állam messzemenően honorálja a nemzetiségi önkormányzatoknak a szerepvállalását a község életében. A több feladatellátás több pénzt, a több pénz pedig több feladatot generál. 
Tervezésünkben néhány új feladatot, programot vállalhattunk és az eddig hagyományosan visszatérő és jól sikerült programokat, pedig az előző évi mértékben tudtuk támogatni.
Beszámolómban különös tekintettel szeretnék arra kitérni, hogy a részünkre megállapított feladatalapú támogatást, mire költöttük. Ezeket a mutatókat a vastagon szedett, dőlt betűs tételek tartalmazzák.
A feladatalapú támogatások esetében az elmúlt évhez hasonlóan rangsort állítottunk fel az elköltést illetően.

A rangsor a következő:
1.A német nemzetiségi nyelv tanulásának, színvonalas oktatásnak anyagi támogatása a német nyelvi tanulmányok eredményességének honorálása, német nyelvvizsga megszerzése az iskolában a közép és felsőoktatásban német nyelven tanulás prioritást élvez.
2.A német nemzetiségi kultúra hagyományos elemeinek megőrzése (viseletek, tánc és egyéb hagyományok, szokások) kulturális programok, kiállítások, megrendezésével szintén erőteljesen támogatott.
3.Öröklött értékeink tárolására, elhelyezésére beruházásokra is költhettünk, tartós használatú cikkek vásárlásával.
4.A faluban működő civil szervezetek karitatív tevékenysége, alapítványok és más nemzetiségek, egyházközség programjainak támogatása.
Az elmúlt gazdasági évhez hasonlóan az idén következő nagyobb összegű kiadásaink voltak:
· A Mórágyi Általános Iskolások támogatása több ütemben történik. Tanév közben a német versenyen résztvevők jutalmazásával, a német színházlátogatás kifizetésével valamint az alapítványon keresztül a német nyelvvizsga díjait fizettük ki. Tanév végén az osztályok legjobb németes tanulóit jutalmaztuk.
· Az óvodások szintén német színházlátogatásra, és a német nemzetiségi jelleg közvetítésére 





Az iskolás és óvodás gyerekek német nemzetiségi nyelvoktatásának eszközellátásához való hozzájárulás a iskolás és óvodás gyerekek arányának mértékében történt.
· A német nemzetiségi kulturális, hagyományőrző rendezvények támogatására nagyarányban költöttünk. 
Támogatott német nemzetiségi programok
1. Sváb bál,
2. Szent Iván Tüze,
3. Márton Nap
4. Adventi vásár
5. Iskolások és óvodások és felnőttek német színházlátogatására
6. Mórágyi Búcsú

7. Református egyházközség-50 éve konfirmáltak találkozója
Támogatott nem nemzetiségi egyesületek programjai:

Az Összetartás Mórágyért Egyesület jótékonysági programjai

Mórágyi Lovas Egyesület 

Könyvtári programok, író-olvasó találkozók

Összetartás Mórágyért Majális bálja, Idősek Napja, Adventi est

Mórágyi Sportegyesület utánpótlás nevelése
· A Gránit Fesztivál falunapi rendezvényét nagymértékben támogattuk a nemzetiségi programok, kiállítás és kulturális programrendezéssel és hagyományos ételbemutatóval.
· Faluszépítő programmal a nagy önkormányzattal közösen virágosítottunk.
Beruházási költségek:
Tárolók, szőnyegek, kiegészítő eszközök vásárlása megtörtént.
A Német Nemzetiségi Néptáncegyüttes új helységének kialakításához a beruházás megtörtént.

A Helytörténeti Múzeum lépcsőjavítása és korláttal való ellátása és az első világháborús emlékmű támfalának megerősítése nem valósult meg, az erre szánt pénzösszeg is megmaradt. Áthúzódó megvalósításként kerül a költségvetésbe pénzmaradványként.
Kiemelten támogatott közösségek, intézmények és programok:
A Német Nemzetiségi Hagyományőrző Egyesületet utazási, múzeumlátogatási és tárlatvezetési hozzájárulással valamint vendéglátási hozzájárulással támogattuk.
 A hagyományos ételbemutató programot a falunap keretein belül finanszíroztuk.
Maradandó Mórágyi Emlékek készítése textilek gótbetűs monogramm himzésével költségeit fizettük.

A Mórágyi Német Nemzetiségi Néptáncegyüttest a rendezvényeik vendéglátásának költségeivel támogattuk és az idei évben sokat költöttünk a nagyobb helységük berendezésére.
Zenei szolgáltatást, gyűjtemény és írott, nyomtatott anyag elkészítését, utazási költségeket, valamint kiegészítő kellékek megvásárlásával továbbképzések befizetésével támogattuk a néptáncegyüttest és az önkormányzati képviselőket
Írásos emlékek, folyóirat és, könyv( német nyelvű is) és sokszorosítására, emlékek ajándékozására is költöttünk.
· Középiskolai és felsőfokú német nyelvi tanulmányi teljesítményt honoráltunk 
· A mórágyi családok karácsonyi ajándékcsomagjához járulunk hozzá.
Kisebb összegű kiadásaink is voltak:
· Tagsági díjak befizetése, alapítványok támogatása
· Könyv és folyóirat vásárlás
· Irodaszerek, nyomdatechnika

· Emléktábla avatás, koszorúzás

Köszönetet mondok képviselőtársaimnak az egész évi munkájukért. Sokat számíthattam rájuk a feladatvállalásban.
A nagy önkormányzattal és minden a faluban működő egyesülettel és közösséggel és azok vezetőivel jó kapcsolatot ápolunk. Képviseltetjük magunkat kivétel nélkül minden a falu életében történő eseményen.
Szeretnék köszönetet mondani Mórágy Község Önkormányzatának, vezetőtestületének, alkalmazotti körének a segítőkészségéért. a Községi Kultúrotthon, Könyvtár, vezetőinek, hogy a helységeit ingyenesen használhattuk, a vezetők személyes segítő hozzáállásáért. Vendéglátás, rendezvények lebonyolítása és kiállítások megrendezése céljából ingyen használhattuk a helységeit valamint kedvezményesen használhattuk a személyszállító autóbuszt.
A folyamatos ügyintézésben, törvényességi felügyeletben sajnos problémák vetültek fel, a jegyzőkönyveink késedelmes beérkezése miatt. Ezért figyelmeztetést kaptunk a Kormányhivataltól.
Az Önkormányzati Hivatal gazdasági vezetője készségesen intézte egész évben a német nemzetiségi önkormányzat gazdasági ügyeit, köszönet ezért.
Köszönöm az önkormányzati alkalmazottak együttműködését, a közhasznú alkalmazottakét is.
Összegezve:
Ebben az évben is sikerült évi munkatervünket némi módosítással és áthúzódó beruházással megvalósítani. A legfiatalabb korosztálytól a legidősebbig valamilyen formában mindenkinek tudtunk segíteni. Továbbra is szeretnénk a jó kapcsolatokat és együttműködéseket megtartani. Részvételükkel járuljanak hozzá a következő években is rendezvényeink és társrendezvényeink sikerességéhez!




…………………………………………….
Lieszkovszky Károlyné
NNÖ elnök

Mórágy, 2018 11. 20.

